ગાંધીનગર-સંયુક્ત ગ્રામ વિકાસ સંસ્થાના ભળતા નામે સરકારી હોવાનો ભ્રમ પેદા કરી ફીના રૂપિયા પડાવવાનો કારસો કરીને લોકોને ઠગવાનો ધંધો થઇ રહ્યો હોવાની સ્પષ્ટતા સરકાર દ્વારા કરવામાં આવી છે. રાજ્યના ગ્રામ વિકાસ વિભાગના અધિક કમિશનરની યાદીમાં જણાવાયું છે કે, ઇન્ટિગ્રેટેડ રૂરલ ડેવલપમેન્ટ ઓર્ગેનાઇઝેશન ગાંધીનગરના નામથી હાલ સોશિયલ મીડિયા તથા વોટ્સઅપ ગૃપના માધ્યમથી જુદાજુદા સંવર્ગની ભરતી કરવા માટે જાહેરાત સંયુક્ત ગ્રામ્ય વિકાસ સંસ્થાના નામે આપવામાં આવેલ છે.આ જાહેરાત સદંતર જૂઠાણું છે અને તેથી ન છેતરાવા અપીલ કરવામાં આવી છે.